Source: https://www.riigiteataja.ee/akt/1044636
Timestamp: 2020-06-02 05:01:04+00:00
Document Index: 5015860

Matched Legal Cases: ['§ 1', '§ 4', '§ 49', '§ 51', '§ 4', '§ 2', '§ 18']

RT I 2006, 32, 244
Vabariigi Presidendi 29. juuni 2006. a otsusega nr 1052
§ 1. Kohaliku omavalitsuse volikogu valimise seaduses (RT I 2002, 36, 220; 2006, 21, 160) tehakse järgmised muudatused:
« § 4. Uue kohaliku omavalitsuse üksuse volikogu valimiste aeg
(4) Käesoleva paragrahvi lõikes 2 nimetatud juhul kuulutab uue kohaliku omavalitsuse üksuse volikogu valimised välja maavanem oma korraldusega kooskõlastatult Vabariigi Valimiskomisjoniga kümne päeva jooksul, arvates Vabariigi Valitsuse määruse haldusterritoriaalse korralduse muutmise kohta jõustumisest. Valimised ei toimu varem kui 90. päeval pärast valimiste väljakuulutamist. Valimiste päev on pühapäev.»;
2) seadust täiendatakse peatükiga 91 järgmises sõnastuses:
UUE KOHALIKU OMAVALITSUSE ÜKSUSE VOLIKOGU VALIMISTE ERISUSED KORRALISTE VALIMISTE VAHELISEL PERIOODIL
(6) Uue kohaliku omavalitsuse üksuse volikogu valimistel ei kohaldata käesoleva seaduse §-des 47, 48 ja 50 ettenähtut. Väljaspool elukohajärgset valimisjaoskonda valija asukohas toimuv eelhääletamine (§ 49) ja hääletamine kinnipidamiskohas (§ 51) korraldatakse ainult ühineva kohaliku omavalitsuse üksuse territooriumil. Valla- või linnavalitsus määrab jaoskonnakomisjoni, kes korraldab hääletamist valija asukohas või kinnipidamiskohas.»;
3) paragrahvi 68 lõige 4 muudetakse ja sõnastatakse järgmiselt:
« (4) Täiendavatel valimistel või uue kohaliku omavalitsuse üksuse volikogu valimistel käesoleva seaduse § 4 lõikes 2 sätestatud juhul valitud volikogu liikmete volitused lõpevad samaaegselt käesoleva seaduse §-s 2 ettenähtud ajal valitud volikogu liikmete volitustega.»
§ 2. Kohaliku omavalitsuse korralduse seaduse (RT I 1993, 37, 558; 2005, 32, 235) § 18 lõiget 1 täiendatakse punktiga 11 järgmises sõnastuses:
« 11) korraliste valimiste vahelisel perioodil ühinemise teel moodustunud kohaliku omavalitsuse üksuse volikogu liikmete volituste algamisega;».